Predkladacia správa

Podnet na vypracovanie návrhu zákona 
    Ministerstvo zdravotníctva Slovenskej republiky predkladá návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z. a o zmene a doplnení niektorých zákonov mimo Plánu legislatívnych úloh vlády Slovenskej republiky na rok 2005.

Vyjadrenie účelu a odôvodnenie potreby návrhu zákona
	Cieľom navrhovaného zákona je upresniť jeho ustanovenia v záujme bezproblémovej aplikácie zákona v praxi, vytvoriť podmienky na akreditáciu študijných programov sústavného vzdelávania a jednoznačným definovaním verejnej siete poskytovateľov záchrannej zdravotnej služby zohľadniť špecifiká záchrannej zdravotnej služby.

Obsah návrhu zákona
Návrh zákona definuje verejnú sieť poskytovateľov záchrannej zdravotnej služby, odbornú zdravotnícku prax, zavádza licencie na výkon lekárskej posudkovej činnosti a rozširuje akreditáciu o akreditáciu študijných programov sústavného vzdelávania.

Zhodnotenie finančných, ekonomických, environmentálnych vplyvov a vplyvom na zamestnanosť a podnikateľské prostredie   
Realizácia návrhu zákona nezakladá zvýšené nároky na verejné financie; nemá finančný, ekonomický, environmentálny vplyv, ani vplyv na zamestnanosť a podnikateľské prostredie.

Dôvod nesprístupňovania návrhu zákona
Nie je dôvod nesprístupňovania návrhu zákona.

Informácia o pripomienkovom konaní
	Návrh zákona bol predložený na pripomienkové konanie celkom 48 pripomienkujúcim orgánom. Výsledky pripomienkového konania sú uvedené vo vyhodnotení pripomienkového konania.

Hromadná pripomienka
zo strany verejnosti uplatnená nebola.

Informácia o doterajšom prerokovaní návrhu zákona
Návrh zákona prerokovala Legislatívna rada vlády Slovenskej republiky dňa 19. apríla 2005. Jej pripomienky a odporúčania sú v návrhu zákona zapracované.